b'\n_START_ARTICLE_\nKvem (Hveem)\n_START_PARAGRAPH_\nKvem er ei grend og en navnegard i \xc3\x98stre Toten (gnr. 71-75 og 77-78). Navnet uttales /kve:m/ (eldre uttale /kveim/). Den gamle navnegarden ble tidlig delt opp i mange bruk. P\xc3\xa5 1600- og 1700-tallet var det sju Kvemsgarder, mens det i dag er \xc3\xa5tte. Kvemsgardene ligger sentralt i det eldste jordbruksomr\xc3\xa5det p\xc3\xa5 Toten, og i middelalderen var det ogs\xc3\xa5 kirke p\xc3\xa5 en av gardene._NEWLINE_Den mest kjente Kvemsgarden er trulig Mell-Kvem (gnr. 74 og 75), som fra 1948 til 2004 var eid av Norske Potetindustrier. De brukte den som fors\xc3\xb8ksgard for poteter, under navnet Hveem fors\xc3\xb8ksgard. Potetforskninga er n\xc3\xa5 flytta til Apelsvoll og garden solgt._NEWLINE_Etter Rygh kan en tolke navnet som Den h\xc3\xb8ge heimen, i middelalderen H\xc3\xb3eimr. Kvem ligger p\xc3\xa5 ei h\xc3\xb8gd i terrenget.'